Jasper Heesakkers nowwe Kanseleer - V.V. de Rogstaekers - Wieërt
Op zoondig 11 november weurtj ‘t Wieërter vastelaovendjsezoen geoeëpendj met ‘Vorst oppe Troeën’. Tiedes dieës zitting in ‘t Munttheater weurtj oeëze nowwe Kanseleer Jasper Heesakkers geïnstallieërdj.
Nao de installatie vuuërig jaor van Vorst Stan és dit jaor Jasper Heesakkers tiedes ‘Vorst oppe Troeën’ aanne buuërt um as Kanseleer geïnstallieërdj te gaon waere. Hae steltj zich beej dieëze efkes aan uch vuuër:
“Ich ving ‘t ’n groeëte ieër um op dieës meneer ’n beejdrage te levere aan ’t laevendj haoje vanne Wieërter Rogstaekers vastelaovendj. Dit fieëst vol met prachtige tradities hebbe vae gekriêge van oeës vuuërgangers en ’t és aan os allemaol um det op ‘n eigetieëdse meneer doeër te gaeve”.
De Kanseleer beej de Rogstaekers és ouch vice-vuuërzitter vanne vereîniging en vervingtj de Vorst en vuuërzitter as det noeëdig és. De Kanseleer és herkinbaar aanne draagmedalie en aan ’t bontje op zien staek.
Kiektj beej “Vorst oppe Troeën” vör mieër informatie.
(foto Martin Muñoz)
Tags: Agenda - Organisatie - Vorst Oppe Troeën